آیاصوفیه مسجیدی ژوئیه نین 24-ده جمعه گونو عبادته آچیلیر.
مسجیدده ایلک ناماز اوچون حاضیرلیق‌لار داوام ائتدیگی بیر واختدا جمهور باشقانی رجب طیب اردوغان بیر پای‌لاشیم ائدیب.
جمهور باشقانی اردوغان اؤزونون توییتر حسابیندان سؤزلری و موسیقی‌سی یوجل آرزنه مخصوص اولان آیاصوفیه اثری‌نین کلیپینی پایلاشیب. کلیپده اثری فرق‌لی اؤلکه‌لردن اولان صنعتچی لر سسلندیریب. قیرغیز، بوسنی، آلبان،
آذربایجان، کورد، سواحلی، عرب، بنگال دیلینده و یوجل آرزن ین تورکجه سسلندیردیگی اثرین کلیپی و سؤزلری بؤیوک ماراغا سبب اولوب.
جمهور باشقانی اردوغان پایلاشماسیندا "آیاصوفیه سوفیا...کولک‌لر اسسین قوببنده حریتین. تا ازلدن سن بیزیمسن، بیز ده سنین" ایفاده‌لرینی ایشله‌دیب.
دؤولت شوراسی 10-جو دایره‌سی‌نین ژوئیه نین 10-دا وئردیگی قرارا گؤره، آیاصوفیه‌نین مسجیددن موزه یه چئوریلمه‌سینه دایر 24 نوامبر 1934- جو ایل تاریخلی ناظیرلر کابینه نین  قراری لغو ائدیله‌رک آیاصوفیه مسجید اولا‌راق عبادته آچیلمیش‌دیر. دؤولت شوراسی‌نین اساسنامه‌سینده آیاصوفیهنین فاتح سلطان مهمت خان وقفی‌نین ملکیتینده اولدوغو، مسجید اولا‌راق خالقین خیدمتینه وئریلدیگی وورغولانیر.
اساسنامه‌ده "وقف سندینده مسجید کیمی ایستیفاده‌سیندن باشقا دیگر مقصدلر اوچون ایستیفاده‌سی‌نین حقوقی جهت‌دن مومکون اولمادیغی نتیجه‌سینه گلینمیش‌دیر" دئییلیر.
